મારી દૃષ્ટિએ રામ માધવાણી આ ફિલ્મ બનાવીને દેશસેવાનું એક કામ કરી રહ્યા છે. લોકો આજે પણ અમને આદરથી જુએ છે. અમારા રિવાજ મુજબ દીકરીના પૈસા ન લેવાતાં હોઈ પેન-એમ એરલાઈન્સ દ્વારા મળતું વળતર પણ મારા પિતાએ નકાર્યું હતું. બાદમાં તેમના મિત્રએ વળતરના પૈસા સ્વીકારી નીરજાના નામે ટ્રસ્ટ બનાવી સારાં કાર્યોમાં તેનો ઉપયોગ કરવા જણાવ્યું. આ બાબતની જાણ પેન-એમ એરલાઈન્સને થતાં તેમણે ટ્રસ્ટનું નામ ‘નીરજા ભનોટ પેન-એમ ટ્રસ્ટ’ રાખવા જણાવ્યું અને બે લાખ ડૉલરનું વળતર આપ્યું. જેમાં એરલાઈન્સના કર્મચારીઓએ પણ યોગદાન આપ્યું અને કુલ ૨,૩૦,૦૦ ડોલરની સહાયથી ટ્રસ્ટ શરૂ કરાયું. જેમાં દર વર્ષે બે મહિલાઓને ઍવોર્ડ અપાય છે.”